CELEX: 62015CN0457
Language: lv
Date: 2015-08-28 00:00:00
Title: Lieta C-457/15: Lūgums sniegt prejudiciālu nolēmumu, ko 2015. gada 28. augustā iesniedza Verwaltungsgericht Berlin (Vācija) – Vattenfall Europe Generation AG/Vācijas Federatīvā Republika

30.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 398/14
            
         Lūgums sniegt prejudiciālu nolēmumu, ko 2015. gada 28. augustā iesniedza Verwaltungsgericht Berlin (Vācija) – Vattenfall Europe Generation AG/Vācijas Federatīvā Republika
   (Lieta C-457/15)
   (2015/C 398/18)
   Tiesvedības valoda – vācu
   
      Iesniedzējtiesa
   
   
      Verwaltungsgericht Berlin
   
   
      Pamatlietas puses
   
   
      Prasītāja: Vattenfall Europe Generation AG
   
   
      Atbildētāja: Vācijas Federatīvā Republika
   
      Prejudiciālie jautājumi
   
   
               1.
            
            
               Vai kategorijas “Darbības: Kurināmā sadedzināšana iekārtās ar kopējo nominālo siltumspēju, kas pārsniedz 20 MW”, iekļaušana Direktīvas 2003/87/EK (1) I pielikumā nozīmē, ka līdz ar to elektroenerģijas ražošanas iekārtas pienākums iegādāties emisijas kvotas rodas brīdī, kad pirmo reizi notiek siltumnīcefekta gāzu emisija, un tādējādi iespējams pirms brīža, kad iekārtā pirmo reizi tiek saražota elektroenerģija?
            
         
               2.
            
            
               Ja atbilde uz pirmo jautājumu ir noliedzoša:
               Vai Komisijas 2011. gada 27. aprīļa Lēmuma (2011/278/ES) (2) 19. panta 2. punkts ir jāinterpretē tādējādi, ka siltumnīcefekta gāzu emisija, kas notiek pirms iekārta, kas ir ietverta Direktīvas 2003/87/EK I pielikumā, uzsāk parasto darbību, rada pienākumu iekārtas operatoram ziņot un iesniegt emisijas kvotas jau pirmās emisijas iekārtas ierīkošanas posma laikā?
            
         
               3.
            
            
               Ja atbilde uz otro jautājumu ir apstiprinoša:
               Vai Komisijas 2011. gada 27. aprīļa Lēmuma (2011/278/EU) 19. panta 2. punkts ir jāinterpretē tādējādi, ka tas liedz piemērot valsts transponēšanas normu, kas izteikta Zuteilungsverordnung 2020 [Piešķiršanas noteikumu 2020] 18. panta 4. punktā, elektroenerģijas ražošanas iekārtām attiecībā uz emisijas kvotu iegādes pienākuma rašanās noteikšanu?
            
         
      (1)  Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK, OV L 275, 32. lpp.
   
   
      (2)  Komisijas 2011. gada 27. aprīļa Lēmums, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK (izziņots ar dokumenta numuru C(2011) 2772), OV L 130, 1. lpp.